Toshkentda “Korrupsiyani birgalikda yengamiz!” tanlovi g‘oliblari taqdirlandi

Antikorrupsiya haftaligi doirasida tashkil etilgan “Korrupsiyani birgalikda yengamiz!” tanlovining taqdirlash marosimi Toshkent shahrida 9-dekabr kuni bo‘lib o‘tdi.
“9-dekabr — Xalqaro korrupsiyaga qarshi kurash kuni” munosabati bilan tashkil etilgan tanlov O‘zbekiston Respublikasi Milliy Kengashi, Korrupsiyaga qarshi kurashish agentligi tashabbusi bilan o‘tkazildi.

Tanlov Adliya vazirligi, Bosh prokuratura, BMT Taraqqiyot dasturining O‘zbekistondagi vakolatxonasi, BMTning Giyohvand moddalar va jinoyatchilik bo‘yicha boshqarmasining Markaziy Osiyodagi mintaqaviy vakolatxonasi hamda “Mintaqaviy muloqot” xalqaro nodavlat tashkiloti hamkorligida tashkil etildi.
Nominatsiyalar bo‘yicha g‘olib va sovrindorlar quyidagilar:

“Eng yaxshi jurnalistik surishtiruv uchun”
1-o‘rin - Qobil Xidirov, “Davletovuz” Telegram kanali asoschisi;
2-o‘rin - Jamshid Niyazov, “Kun.uz” muxbiri;
3-o‘rin - Anastasiya Pavlenko, “Samarkandskiy vestnik” gazetasi muxbiri.

“Eng yaxshi tasviriy asar va grafik dizayn uchun”
1-o‘rin – Bobur Rasulov, Respublika ixtisoslashtirilgan musiqa akademik litseyining tasviriy san’at o‘qituvchisi;
2-o‘rin – Janibek Bekniyazov, Nukus shahar 1-sonli musiqa va san’at maktabi o‘qituvchisi;
3-o‘rin – Muslimbek Soliyev, Kamoliddin Behzod nomidagi Rassomlik va dizayn instituti talabasi.

“Eng yaxshi ijtimoiy videorolik uchun”
1-o‘rin – Nurmuhammed Jumagulov, mustaqil ijodkor;
2-o‘rin – Yerpolat Orakbayev, Qoraqalpoq davlat universiteti yuridik fakulteti 4-kurs talabasi;
3-o‘rin – Jamoliddin Qalandarov, Qurilish vazirligi matbuot kotibi.

“Eng yaxshi insho”
(Oliy ta'lim muassasalari talabalari o‘rtasida)
1-o‘rin – Nilufar Oripova, Jizzax davlat pedagogika instituti O‘zbek tili va adabiyoti fakulteti talabasi;
2-o‘rin – Dildora Imomova, Jizzax politexnika universiteti Arxitektura va qurilish fakulteti talabasi;
3-o‘rin – Yorqinjon Hayitboyev, Guliston davlat universiteti filologiya fakulteti 1-kurs talabasi.

“Eng yaxshi insho”
(maktab o‘quvchilari o‘rtasida)
1-o‘rin – Saltanat Temirxonova, Qoraqalpog‘iston Respublikasi, Qonliko‘l tumani, 16-sonli maktabning 11-sinf o‘quvchisi;
2-o‘rin – Mohinur Rajabova, Xorazm viloyati, Xazorasp tumani,
45-sonli umumta’lim maktabining 9-sinf o‘quvchisi;
3-o‘rin – Barnoxon Odilova, Andijon viloyati, Andijon tumani, 10-sonli IDUMI 11-sinf o‘quvchisi.

“Ijtimoiy tarmoqlardagi faolligi uchun”
Otabek Bakirov – bloger, Bakiroo Telegram kanali asoschisi;
Zafarbek Solijonov – bloger, Zafarbek Solijonov Telegram kanali va Facebook profili egasi;
Fotima Jo‘rayeva – bloger, Facebook’da faol yuzer.


“Korrupsiyaga qarshi eng faol targ‘ibot olib borgan OAV”
“Gazeta.uz” tahririyati;
“Mening yurtim” telekanali.

“Eng faol nodavlat notijorat notijorat tashkiloti”
“Istiqbolli avlod” NNT.